Diari Oficial de la Generalitat Valenciana


Sumari del DOGV 5710, del 25-02-2008 (2008/2065)

ORDE de 4 de febrer de 2008, del conseller d'Educació, per la qual es convoquen beques per a la formació de personal investigador estranger en centres d'investigació de la Comunitat Valenciana, dins del programa Santiago Grisolía.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5710

Data del DOGV
:   25-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2065


Data del document
:   04-02-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * recerca i desenvolupament
    * personal d'investigació
    * ajuda pública
    * política d'investigació
    * investigació
    * suport econòmic
    * assignació per estudis
    * ensenyament superior
    * estudiant estranger

ORDE de 4 de febrer de 2008, del conseller d'Educació, per la qual es convoquen beques per a la formació de personal investigador estranger en centres d'investigació de la Comunitat Valenciana, dins del programa Santiago Grisolía. [2008/2065]  
La Llei 7/1997, de 9 de desembre, de la Generalitat, de Foment i Coordinació de la Investigació Científica i del Desenrotllament Tecnològic, establix el marc normatiu en què s'ha de desenrotllar l'actuació de la Generalitat en esta matèria i les finalitats essencials que han de perseguir estes activitats de foment i coordinació, incloent-hi entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.  
L'aprovació d'un nou estatut d'autonomia (Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana) en l'article 52.2 preveu que la Generalitat fomentarà el seu propi sistema de ciència i tecnologia, promovent la seua articulació i la cooperació entre els seus agents a fi de fomentar el desenrotllament tecnològic i la innovació per donar suport al progrés i la competitivitat empresarial de la Comunitat Valenciana. Per això, l'article 79.1 establix que la Generalitat fomentarà la cooperació entre els agents públics i privats que constituïxen el Sistema Valencià d'Investigació, Desenrotllament i Innovació.  
El progrés econòmic, científic i tecnològic de les últimes dècades ha establit amb claredat que la generació de riquesa i de benestar social es vincula inexorablement a la capacitat de generar coneixement a través de la investigació de qualitat i de convertir-lo en tecnologia i utilitats per a transferir-lo eficaçment al teixit productiu.  
Així, el Programa 542.50 Innovació, Transferència i Suport a Infraestructures, que s'inclou en els pressupostos de la Generalitat per a cada exercici, establix i dota un sistema d'ajudes a la investigació que té entre els seus objectius bàsics incrementar la investigació de qualitat, afavorir el màxim nivell d'excel·lència dels grups d'investigació, i fomentar la formació, el perfeccionament, la intercomunicació del personal investigador i la difusió de la investigació, i l'enfortiment de la capacitat competitiva del sistema valencià d'I+D.  
Així mateix, el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat; el Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aproven l'Estatut de l'Ens Prestador de Certificació Electrònica de la Comunitat Valenciana i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives, que preveuen expressament les ajudes que es convoquen en esta orde com a procediments i tràmits susceptibles de la tramitació a través del Registre Telemàtic de la Generalitat.  
D'altra banda, s'ha aplicat el que disposa el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, remetent el corresponent informe a la Direcció General d'Economia sobre la no-subjecció de les ajudes que es convoquen en la present orde a l'article 87.1 del Tractat Constitutiu de la Comunitat Europea, pel caràcter d'estes i per anar dirigides a un col·lectiu que no complix el requisit de l'avantatge econòmic per a una empresa, no produint-se falsejament de la competència que afecte els intercanvis comercials entre els estats membres.  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Educació,  
ORDENE  
Article 1  
Es convoquen les beques per a la formació de personal investigador estranger en centres d'investigació de la Comunitat Valenciana, dins del programa Santiago Grisolía, i s'aproven les bases per les quals es regirà la seua concessió, que s'inclouen com a annex de la present orde.  
Article 2. Finançament de la convocatòria  
La convocatòria es finançarà a càrrec de la línia T4015 del programa pressupostari 542.50 Investigació, Transferència Tecnològica i Suport a les Infraestructures, del pressupost de despeses de la Generalitat, per un import de 720.000 euros.  
DISPOSICIONS FINALS  
Primera  
Es faculta el director general de Política Científica perquè dicte les instruccions necessàries per a l'aplicació i el desenrotllament de la present orde, i es delega en ell la facultat per a resoldre la concessió o la denegació de les beques i ajudes a què es referix esta convocatòria, l'autorització i disposició del crèdit, la formulació de propostes de pagament d'estes, i la resta d'actes de gestió comptable per a l'execució de la resolució.  
Segona  
La present orde produirà efectes des del l'endemà de la publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes comptador a partir de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació.  
València, de 4 de febrer de 2008  
El conseller d'Educació,  
ALEJANDRO FONT DE MORA TURÓN  
ANNEX  
Programa Santiago Grisolía  
Beques per a la formació del personal investigador estranger en centres d'investigació de la Comunitat Valenciana.  
1. Objecte i àmbit de la convocatòria  
L'objecte de la present convocatòria és regular el procediment de concessió, en règim de publicitat, objectivitat i concurrència competitiva, de les beques per a la formació de personal investigador estranger en centres d'investigació de la Comunitat Valenciana.  
Estes beques tenen com a finalitat la formació de personal qualificat de suport a les tasques d'investigació i desenrotllament.  
Es tracta de beques per a la formació de personal de suport a la investigació, per a persones estrangeres amb titulació de llicenciatura (grau) o equivalent, en l'àrea científica que corresponga al projecte d'investigació a què desitge adscriure's.  
2. Projectes  
Els projectes d'aplicació d'estes beques, proposats per les universitats i els centres d'investigació radicats a la Comunitat Valenciana on el personal investigador desenrotllarà la seua labor, podran consultar-se en l'adreça d'Internet següent: http://www.edu.gva.es.  
3. Duració de la beca  
El període de gaudi de les beques s'establirà en la resolució de concessió i finalitzarà com a màxim el 31 de desembre de 2008. Les beques es podran prorrogar en els successius exercicis pressupostaris fins a completar un període màxim de 24 mesos.  
4. Dotació de la beca  
La dotació de les beques serà de 1.200 euros bruts mensuals. La dita quantitat es lliurarà a la persona beneficiària per mensualitats anticipades, sempre que siga possible. En aquells supòsits previstos en esta convocatòria, que impliquen una meritació econòmica a la persona beneficiària inferior a la corresponent a un mes natural, la prestació econòmica serà proporcional al dit període.  
A més, la beca inclou una dotació addicional de 1.600 euros, que haurà de destinar-se a les despeses de viatge i d'establiment a la Comunitat Valenciana de la persona beneficiària, durant el primer any de la beca. La dita dotació s'abonarà durant el primer trimestre de gaudi de la beca.  
El personal investigador en formació de beca, d'acord amb el Reial Decret 63/2006, de 27 de gener, pel qual s'aprova l'estatut del personal investigador en formació, serà inclòs en el règim general de la Seguretat Social, en els termes i les condicions establits en el dit reial decret. La Generalitat assumirà els drets i les obligacions establits per als empresaris en el règim general de la Seguretat Social, i serà el subjecte responsable del compliment de l'obligació de cotitzar i de l'ingrés tant de les aportacions pròpies com de les del becari.  
5. Requisits de les persones beneficiàries  
Per a optar a estes beques serà necessari el compliment dels següents requisits abans de la finalització del termini de presentació de sol·licituds:  
a) No tindre la nacionalitat espanyola i, en tot cas, residir en un país estranger, o ser persona espanyola amb residència en un país estranger durant tres o més anys.  
b) Posseir la titulació de llicenciatura (grau), o equivalent. Haver finalitzat els estudis després de l'1 de gener de 2006.  
c) Posseir un coneixement, a nivell de conversació, de l'espanyol o de l'anglés adequat per al desenrotllament de les tasques pròpies de la formació proposada.  
6. Sol·licituds  
1. Els models d'impresos normalitzats (sol·licituds i la resta de documentació) estaran disponibles en l'adreça d'Internet següent: http://www.edu.gva.es  
2. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la conselleria d'Educació. Els sol·licitants que no utilitzen la firma electrònica avançada hauran d'imprimir les pàgines preceptives que resulten de l'ús de mitjans telemàtics i les presentaran, una vegada omplides amb les corresponents firmes originals, en qualsevol dels llocs previstos en la Llei 30 /1992, de 26 de novembre, modificada per la Llei 4/99, de Règim Jurídic de les Administracions Públiques i Procediment Administratiu Comú.  
En la sol·licitud s'indicaran, per orde de preferència de qui sol·licita, fins a un màxim de tres projectes.  
L'imprés de sol·licitud anirà acompanyat dels documents següents:  
a) Fotocòpia del passaport en vigor.  
b) Fotocòpia del certificat acadèmic oficial on figuraran la titulació que es posseïsca, les qualificacions obtingudes i les seues dates, amb una traducció a l'espanyol.  
c) Curriculum vitae en espanyol, actualitzat de la persona sol·licitant i documentació justificativa de tots els mèrits que s'al·leguen.  
d) Memòria sobre la seua participació en el projecte d'investigació.  
e) Dos cartes de referència.  
f) Documentació acreditativa del coneixement de l'espanyol o de l'anglés.  
7. Termini de presentació  
El termini de presentació de sol·licituds serà d'un mes a partir del dia següent al de la publicació d'esta orde en el Diari Oficial de la Comunitat Valenciana.  
8. Instrucció del procediment  
1. L'òrgan encarregat de la instrucció del procediment serà la Direcció General de Política Científica que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.  
2. Quan la documentació aportada estiga incompleta o presente errors esmenables, les persones sol·licitants seran requerides, per mitjà d'anunci en el servidor d'informació de la conselleria d'Educació (http://www.edu.gva.es) i en el tauler d'anuncis de la Direcció General de Política Científica (av. Campanar, núm. 32, esc. 6, de València), perquè resolguen en el termini de 10 dies la falta o acompanyen els documents preceptius, amb indicació que, si tot això no ho fan així, es considerarà que han desistit de la seua sol·licitud, d'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de l'esmentada llei. Addicionalment, també podrà comunicar-se la dita incidència per correu electrònic.   
3. Les beques objecte de regulació en esta orde no establiran cap vinculació, laboral o administrativa, entre els beneficiaris i la Generalitat.  
9. Avaluació i selecció  
L'avaluació de sol·licituds es realitzarà segons el barem següent:  
a) Expedient acadèmic (20%)  
b) Mèrits curriculars, relacionats amb el projecte sol·licitat (20%)  
c) Adequació de la memòria als requeriments específics del projecte sol·licitat (30%)  
d) Cartes de referència (30%)  
La valoració serà realitzada en col·laboració amb les entitats de destinació on es desenrotlle el projecte. A este efecte, els respectius investigadors responsables dels projectes d'investigació, realitzaran una proposta de les persones preseleccionades, ordenades per la puntuació aconseguida.  
D'acord amb l'article 22 de la Llei 38/2003, de 17 de novembre, General de Subvencions, un òrgan col·legiat compost per un nombre imparell de membres no inferior a tres, designats pel director general de Política Científica, elevarà, a través de l'òrgan instructor, la proposta corresponent de resolució al director general de Política Científica, en el termini màxim de 15 dies des de la seua constitució.  
10. Resolució  
1. Vista la proposta formulada per l'òrgan col·legiat, la concessió o la denegació de les ajudes s'acordarà per resolució del director general de Política Científica, per delegació del conseller d'Educació. La resolució del procediment es notificarà als interessats, d'acord amb el que preveuen l'article 58 i els següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà de la publicació en la pàgina web abans mencionada i al tauler d'anuncis de la Direcció General de Política Científica (av. Campanar, núm. 32, de València). Esta publicació substituirà la notificació, de conformitat amb el que preveu l'article 59.6.b) de la mencionada Llei 30/1992. A l'efecte del que disposa l'article 18 de la Llei General de Subvencions, la resolució es publicarà també en el Diari Oficial de la Comunitat Valenciana.  
2. El termini màxim per a resoldre les sol·licituds presentades i per a la concessió de les beques que s'establixen en la present convocatòria serà de sis mesos a partir de la data de finalització del termini de presentació de sol·licituds. El còmput d'este termini s'interromprà durant el termini requerit per l'interessat per a l'esmena i la millora de la sol·licitud. Transcorregut el dit termini sense que haja recaigut una resolució, es considerarà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La fitxa de manteniment de tercers, amb les dades de domiciliació bancària i l'imprés de comunicació de dades al pagador per a l'IRPF, la presentaran els sol·licitants que siguen beneficiaris en les corresponents resolucions, una vegada que s'hagen dictat.  
11. Obligacions  
1. Les persones beneficiàries estaran subjectes a les obligacions generals derivades de la normativa vigent sobre ajudes o subvencions públiques, i en particular, a les que fa referència l'article 14 de la Llei 38/2003, de 17 de novembre, General de Subvencions.  
2. Les persones beneficiàries estaran obligades a realitzar les activitats subvencionades en els termes de la resolució de concessió, i a justificar la seua realització en els terminis establits.  
3. En particular, les persones beneficiàries estaran obligades a:  
a) Incorporar-se a la universitat o centre d'investigació corresponent en el termini previst en la resolució de concessió, entenent que si no s'incorpora en els terminis esmentats, es considerarà que renuncia a la beca, excepte si està gaudint de suspensions previstes en la present orde.  
b) Realitzar l'activitat que fonamente la concessió de la subvenció en les dates compreses entre l'1 de gener i el 31 de desembre de 2008. Qualsevol canvi que s'introduïsca en les condicions de realització de l'activitat haurà de ser comunicat a la Direcció General de Política Científica, per a la seua autorització o denegació, si és procedent. Junt amb la sol·licitud de modificació es presentarà un informe de l'investigador responsable del projecte d'investigació que expose les raons que justifiquen el canvi.  
c) Dedicar-se eficaçment al treball de formació assignat, d'acord amb les normes pròpies de l'organisme.  
d) Acreditar, davant de la Direcció General de Política Científica la realització de l'activitat o l'adopció del comportament, i també el compliment dels requisits i les condicions que determinen la concessió o el gaudi de l'ajuda.  
e) Presentar en la Direcció General de Política Científica, en el termini d'un mes des de la finalització de la beca, independentment de la causa que motive la finalització, una memòria de tot el treball realitzat en el període global becat amb la firma de conformitat de l'investigador responsable del projecte.  
f) Omplir els informes, els formularis i la resta de documents que, a l'efecte del gaudi de la beca, li siguen remesos per les entitats que col·laboren en la gestió del programa.  
g) Facilitar les actuacions de control financer que corresponen a la Intervenció General de la Generalitat i altres òrgans de control de les institucions autonòmiques, en relació amb les subvencions concedides.   
h) Comunicar a la Direcció General de Política Científica l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, així com la utilització de fons propis, a l'efecte del que disposa l'article 30.4 de la Llei General de Subvencions.  
i) Reintegrar, quan corresponga, segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les ajudes concedides, i remetre una còpia del document acreditatiu del reintegrament a la Direcció General de Política Científica. En este últim cas, el reintegrament identificarà necessàriament, amb claredat, l'entitat beneficiària i la denominació de la beca per a la qual es va atorgar l'ajuda.  
j) Fer constar en les memòries anuals que es redacten, així com en els treballs i les activitats realitzats, el patrocini de la Generalitat.  
k) Realitzar una declaració responsable de no estar incursos en les prohibicions previstes en l'article 13 de la Llei 38/2003, General de Subvencions.  
L'entitat receptora a:  
Notificar la incorporació de la persona beneficiària de la beca a la Direcció General de Política Científica dins dels 10 dies següents a la data en què es produïsca.  
12. Règim d'Incompatibilitats  
El gaudi d'una beca a l'empara d'esta convocatòria és incompatible amb qualsevol altra beca, ajuda o salari finançat amb fons públics espanyols o comunitaris de qualsevol naturalesa, excepte els que puguen rebre com a complements provinents de projectes d'I+D+i i de contractes realitzats en aplicació de l'article 83 de la Llei Orgànica 6/2001, de 21 de desembre, d'Universitats, i de la Llei 13/1986, de 14 d'abril, de Foment i Coordinació General de la Investigació Científica i Tècnica. La compatibilitat amb la percepció de sous o salaris provinents de l'exercici d'activitats privades haurà de ser autoritzada per la Direcció General de Política Científica, sempre que l'exercici de la dita activitat permeta la plena dedicació a les obligacions que comporta la beca.   
Les persones beneficiàries i les entitats receptores hauran de comunicar a la Direcció General de Política Científica qualsevol causa d'incompatibilitat.  
13. Suspensió de les beques  
El director general de Política Científica podrà autoritzar l'ajornament de la incorporació del becari o la becària a l'entitat receptora, a sol·licitud d'este, per raons justificades, amb la conformitat de l'investigador responsable i del representant legal de l'entitat, per un període no superior a tres mesos des de la data indicada en la resolució de la concessió. Si no s'incorpora, una vegada conclòs el termini concedit, s'entendrà que renuncia a la beca. El període ajornat no podrà ser recuperat.  
En les interrupcions motivades per les situacions de baixa per incapacitat temporal (malaltia o accident), risc durant l'embaràs i descans per maternitat o paternitat, degudament acreditades, la Direcció General de Política Científica podrà autoritzar la suspensió temporal del gaudi de la beca. Durant estes interrupcions es continuarà percebent el 100% de la beca i el període interromput podrà recuperar-se, sempre que les disponibilitats pressupostàries ho permeten. Les interrupcions per maternitat no podran ser superiors a les setze setmanes, amb l'única excepció dels casos de part múltiple, en què este termini pot ampliar-se en dos setmanes més per cada fill a partir del segon.  
En el cas de les interrupcions voluntàries per causes diferents de les indicades en el paràgraf anterior, la Direcció General de Política Científica podrà autoritzar la interrupció temporal del gaudi de la beca, sense que es puga recuperar el temps interromput. Els períodes d'interrupció no podran ser superiors a sis mesos en el transcurs de la beca i les seues possibles renovacions, i no comportaran el pagament de cap dotació.  
14. Renúncies  
Les renúncies hauran de ser comunicades a la Direcció General de Política Científica en el termini de tres dies, a partir del moment en què es produïsquen, i produiran efecte des de la data de la baixa efectiva.  
15. Renovacions  
El director general de Política Científica resoldrà les renovacions de les beques concedides a l'empara de la present orde. La renovació estarà condicionada a l'existència de crèdit adequat i suficient en el corresponent exercici pressupostari.  
Requisits: les renovacions estaran condicionades al compliment de tots els requisits exigits en la convocatòria corresponent. La persona becària haurà de presentar un imprés normalitzat de sol·licitud de renovació, que s'acompanyarà de la documentació següent:  
- Un informe sobre el treball d'investigació realitzat i els resultats obtinguts que incloga el pla de treball per a l'any que es demana la renovació.  
- Un informe de l'investigador responsable del projecte que avalue el treball realitzat i la necessitat de la renovació.  
El termini de presentació de la sol·licitud de renovació de les beques concedides a l'empara de la present orde serà de l'1 al 30 de novembre de 2008.  
16. Seguiment i control de les actuacions  
1. El director general de Política Científica establirà els procediments adequats per a això, i designarà, si és el cas, els òrgans, les comissions o els experts que considere necessaris per a realitzar les actuacions oportunes de seguiment i comprovació de l'aplicació de l'ajuda.  
2. Tota alteració de les condicions tingudes en compte per a la concessió, o, si és el cas, l'obtenció després de la presentació de la sol·licitud d'altres ajudes públiques o privades que, en el seu conjunt, superen el cost de l'activitat, podran donar lloc a la modificació de la resolució de concessió o minoració de la subvenció concedida.   
3. L'incompliment total o parcial dels requisits i les obligacions establits en la present orde i la resta de normes aplicables, així com de les condicions que, si és el cas, s'establisquen en la corresponent resolució de concessió comportarà, amb audiència prèvia a la persona interessada:  
a) Deixar sense efecte la subvenció concedida o minorar-la, en cas d'incompliment parcial de l'actuació o justificació per quanties inferiors.  
b) En cas que s'haja produït el cobrament anticipat, el reintegrament total o parcial de l'ajuda concedida, junt amb els interessos de demora corresponents, d'acord amb el que disposa l'article 37 de la Llei 38/2003, de 17 de novembre, General de Subvencions.  
En particular, seran causes d'incompliment les següents:  
a) Incompliment de l'obligació de justificació en els termes establits o la justificació insuficient d'esta.  
b) Incompliment de la finalitat per a la qual va ser concedida la beca.  
c) Quan siga acreditada, a través del seguiment que de les accions subvencionades efectue la Direcció General de Política Científica, la inadequació del gasto efectivament realitzat al proposat i adjudicat.  
4. Quan, en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de l'ajuda percebuda, els agents encarregats de les dites funcions podran acordar la retenció de les factures, els documents equivalents o substitutius i de qualsevol altre document relatiu a les operacions en què es manifesten els dits indicis.  
17. Justificació de les ajudes  
1. Les persones beneficiàries d'estes ajudes hauran d'acreditar, de conformitat amb el que disposa l'article 14.b de la Llei de Subvencions, la realització de l'activitat d'investigació i el compliment de la finalitat que determine la concessió i el gaudi de la subvenció.  
2. Sense perjuí de l'anterior, així com de les instruccions que puga dictar el director general de Política Científica, les persones beneficiàries estaran obligades a presentar, en el termini establit en la base 11.3.e), una memòria de tot el treball realitzat, llevat que es fixe un termini distint en la resolució de concessió.  
18. Cessió de dades  
La participació en la present convocatòria implicarà l'acceptació de la cessió, a favor de la Generalitat, de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment, d'acord amb la normativa reguladora de la dita matèria.  
19. Principis que han de respectar els grups d'investigació  
1. Els projectes hauran de respectar els principis fonamentals establits en la Declaració d'Hèlsinki (Assemblea Mèdica Mundial), en el Conveni del Consell d'Europa, relatiu als drets humans i la biomedicina, en la Declaració Universal de la UNESCO, sobre el genoma humà i els drets humans, així com els requisits establits en la legislació espanyola en l'àmbit de la investigació biomèdica, la protecció de dades i la bioètica.  
2. Els projectes que impliquen la investigació en humans o la utilització de mostres d'origen humà hauran de disposar l'autorització preceptiva emesa pel comité d'ètica corresponent, constituït d'acord amb la normativa legal vigent. L'autorització haurà de ser expedida pel president o el secretari del dit comité, i s'hi farà constar la referència a l'acta de la sessió en què es va prendre l'acord.  
3. Els projectes que impliquen experimentació animal hauran d'atindre's al que disposa la normativa vigent, i en particular, el Reial Decret 1201/2005, sobre protecció dels animals utilitzats per a experimentació i altres fins científics.  
4. Els projectes que impliquen la utilització d'organismes modificats genèticament hauran d'atindre's al que disposa la Llei 9/2003, de 25 d'abril, sobre la utilització confinada, alliberament voluntari i comercialització d'organismes modificats genèticament, i en el reglament que el desplega.  
20. Responsabilitats  
La Generalitat no és responsable de l'actuació del personal investigador beneficiari de les beques, ni pels danys i perjuís que puguen sobrevindre, sempre que els dits danys o perjuís siguen imputables a este.  
21. Normativa d'aplicació  
La present orde s'ajustarà al que s'ha disposat en:  
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
b) El Decret Legislatiu, de 26 de juny de 1991, del Govern Valencià, pel qual s'aprova el Text refós de la Llei d'Hisenda Pública de la Generalitat.  
c) La Llei de Pressupostos de la Generalitat per a l'exercici a què corresponen les ajudes.  
d) La Llei 38/2003, de 17 de novembre, General de Subvencions.  
e) El Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
f) El Decret 108/1992, de 6 de juliol, del Govern Valencià, pel qual es regula la concessió de beques.  
g) El Reial Decret 63/2006, de 27 de gener, pel qual s'aprova l'Estatut del Personal Investigador en Formació.  
h) La Llei 11/2007, de 22 de juny, d'Accés Electrònic dels Ciutadans als Servicis Públics.  
i) Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat.  
j) Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana.